**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2015. február 25-i ülésére**

**Javaslat a Hárofit Közhasznú Egyesület támogatási kérelmének elbírálására**

A Hárofit Közhasznú Egyesületazzal a kérelemmel fordult az Oktatási és Szociális Bizottsághoz, miszerint az Egyesület 2014. évben 30 fő közfoglalkoztatását végezte az Önkormányzattal, valamint a Szombathelyi Parkfenntartási Kft-vel együttműködésben. A program célja, hogy a munkanélküliek sikeresen vissza- illetve bekerüljenek az elsődleges munkaerő-piacra. A közfoglalkoztatás keretében többek között ároktisztítási, bozót eltávolítási, fűnyírási feladatokat, a város zöldterületeinek, virágágyásainak tisztántartását végzik.

A 2014. év utolsó közfoglalkoztatási időszaka 2014. november 4-től - 2015. február 28-ig tart. A program befejezéséhez, azaz 2015. év január-februári időszakára az Egyesület nem rendelkezik elég anyagi forrással a bér és járulékok, valamint az egyéb költségek kifizetésére. Ezen költségek biztosításához kérnek a bizottságtól 1.894.850,- ft összegű támogatást.

Az Egyesület kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015. február „ ”.

 **/: Koczka Tibor:/**

HATÁROZATI JAVASLAT

**…/2015. II.25.) OSzB. sz. határozat**

Az Oktatási és Szociális Bizottság a Hárofit Közhasznú Egyesületkérelmét megtárgyalta, és az egyesület 30 főt foglalkoztató közfoglalkoztatási programjának befejezéséhez a ……………………. ágazat kiadásai „……………………” sora terhére ……………..Ft összeggel támogatja.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2015. március 30.